# 2026

◄ |
20. sajand |
**21. sajand**

◄ |
1990. aastad |
2000. aastad |
2010. aastad |
**2020. aastad**

◄◄ |
◄ |
2022 |
2023 |
2024 |
2025 |
**2026**
| 2027
| 2028
| 2029
| 2030
| ►
| ►►

Jaanuar
| Veebruar
| Märts
| Aprill
| Mai
| Juuni

Surnud

**2026. aasta** (**MMXXVI**) on 21. sajandi 26. aasta. See algas neljapäevaga.

## Vasted teistes kalendrites

* Juudi kalender: 5786–5787
* Hinduistlik kalender: 5127–5128
* Islami kalender: 1447–1448
* Iraani kalender: 1404–1405
* Sirvikalender: 10239

## Sündmused maailmas

* 1. jaanuar – Küpros alustas oma rolli Euroopa Nõukogu eesistujana.
* 1. jaanuar – Bulgaaria võttis euroala 21. liikmena kasutusele euro.
* 1. jaanuar – Šveitsis hukkus Crans-Montana baari tulekahjus 40 inimest.
* 3. jaanuar – Ameerika Ühendriigid korraldasid mitu õhurünnakut Venezuelale ning võtsid kinni president Nicolas Maduro ja ta abikaasa.
* 3. jaanuar – Ekvatoriaal-Guinea kolis oma pealinna Malabost Ciudad de la Pazi.
* 5. jaanuar – Delcy Rodríguez vannutati ajutiseks Venezuela presidendiks.
* 8. jaanuar – Iraanis lülitati üleriigiliste protestide vastu võitlemiseks välja internet.
* 11. jaanuar – Beninis toimusid parlamendivalimised.
* 12. jaanuar – Ugandas toimusid üldvalimised.
* 18. jaanuar – Portugalis toimusid presidendivalimised.
* 19.–23. jaanuar – Šveitsis Davosis toimus 56. Maailma Majandusfoorum.
* 23. jaanuar – Bulgaaria president Rumen Radev astus tagasi, uueks presidendiks valiti Iliana Yotova.
* 5. veebruar – Uus START-leping aegus.
* 6.–22. veebruar – Cortina d'Ampezzos ja Milanos toimusid 2026. aasta taliolümpiamängud.
* 17. veebruar – Peruu president José Jeri tagandati ametist seoses uurimisega ebaseadusliku rikastumise ja mõjuvõimu kuritarvitamise süüdistustega. Temast sai neljas riigipea, kes on viimase kuue aasta jooksul tagandatud. Tema asemele asus José María Balcázar.
* 19. veebruar – Lõuna-Korea kohus mõistis endise presidendi Yun Seok-yuli mässu korraldamise katse eest eluks ajaks vangi.
* 22. veebruar – Kim Jong-un valiti 9. partei kongressil tagasi Korea Töölispartei peasekretäriks.
* 28. veebruar – Iisraeli rünnak Iraanile veebruaris 2026: Iisrael ja Ameerika Ühendriigid alustasid õhurünnakutega Iraani vastu, tappes mitmed riigi vanemametnikud, sealhulgas ajatolla ‘Alī Khāmene'ī.
* 5. märts – Nepalis toimusid parlamendivalimised, tegemist on esimeste valimistega pärast 2025. aasta noorte proteste, mis viisid peaministri tagasiastumiseni ja ajutise valitsuse moodustamiseni.
* 8. märts – Mojtaba Khamenei valiti Iraani ülemjuhiks
* 8. märts – Colombias toimusid parlamendivalimised.
* 24. märts – Taanis toimuvad erakorralised parlamendivalimised.
* 31. märts – Krimmis kukkus alla Venemaa õhuväele kuuluv sõjaväe transpordilennuk An-26, pardal oli 30 inimest, kes kõik hukkusid.
* 1. aprill – algas Artemis II 10-päevane mehitatud missioon Kuu orbiidile.
* 3. aprill – Afganistani tabas 5,8-magnituudine maavärin, milles hukkus vähemalt kaheksa inimest.
* 6. aprill – Artemis 2 sai Maast kõige kaugemale reisinud mehitatud missiooniks.
* 7. aprill – Vietnami Rahvusassamblee valis Luong Cuongi asemele riigi uueks presidendiks Tồ Lami.
* 11. aprill – Iraagi presidendiks valiti Nizar Amidi.
* 12. aprill – Péter Magyari juhitud Tisza partei võitis Ungari parlamendivalimised, lõpetades Viktor Orbáni 16 aastat kestnud ametiaja.
* 12. aprill – Peruus toimusid üldvalimised.
* 12. aprill – Beninis toimusid presidendivalimised.
* 19. aprill – Bulgaarias toimusid erakorralised parlamendivalimised.
* 20. aprill – Kirde-Jaapani ranniku lähedal toimus 7,4-magnituudine maavärin.
* 20. aprill – Apple teatas, et John Ternus asendab Tim Cooki uue tegevjuhina alates 1. septembrist.
* 27.-29. aprill – Suurbritannia kuningas Charles III ja kuninganna Camilla olid riigivisiidil Ameerika Ühendriikides.
* 29. aprill – 5. mai – toimus 2026. aasta jäähoki maailmameistrivõistluste I divisjoni B-grupi turniir, mille võitis Eesti.
* 1. mai – Araabia Ühendemiraadid lahkusid OPECist, lõpetades kuue aastakümne pikkuse liikmelisuse ja eemaldades organisatsioonist ühe suurima naftatootja.
* 5. mai – Rumeenia parlament tagandas sotsiaaldemokraatide ja parempopulistide toel paremtsentristliku peaministri Ilie Bolojani.
* 12.–16. mai – Viinis toimus 70. Eurovisiooni lauluvõistlus, mille võitis Bulgaariast pärit Dara looga „Bangaranga”, mis on esimene kord, kui Bulgaaria võistluse võidab.
* 16. mai – Läti president Edgars Rinkēvičs tegi Andris Kulbergsile ettepaneku moodustada uus valitsus.
* 15.–31. mai – Šveitsis Zürichis ja Fribourgis toimusid 2026. aasta jäähoki maailmameistrivõistlused.
* 20. mai – Ameerika Ühendriigid esitasid Kuuba endisele presidendile Raúl Castrole süüdistuse kahe lennuki allatulistamises ja nelja inimese, sealhulgas kolme ameeriklase tapmises 1996. aastal
* 21. mai – USA president Donald Trump teatas, et saadab Poola täiendavalt 5000 Ameerika sõdurit.
* 22. mai – USA Föderaalreservi uus juht Kevin Warsh vannutati ametisse Valges Majas toimunud tseremoonial
* 24. mai – parlamendivalimised Guineas ja Küprosel
* 31. mai – presidendivalimised Colombias
* 1. juuni – üldvalimised Etioopias
* 7. juuni – parlamendivalimised Armeenias ja üldvalimiste teine ​​voor Peruus
* 11. juuni – 19. juuli – Kanadas, Mehhikos ja USA-s toimuvad 2026. aasta jalgpalli maailmameistrivõistlused.
* 12. juuni – Ameerika ärimees Elon Musk sai maailma esimeseks USA dollarites triljonäriks SpaceX-i esmase avaliku pakkumisega
* 24. juuni – toimus Venezuela maavärin, mille esimene tõuge oli magnituudiga 7,2 ning sellele järgnes tugevam maavärin magnituudiga 7,5
* 2. juuli – Alžeeria parlamendivalimised
* 4. juuli – Washingtonis on plaanis paraad Ameerika Ühendriikide 250. aastapäeva tähistamiseks
* 19. juuli – São Tomé ja Príncipe presidendivalimised.
* 23.–30. juuli – Philadelphias (USA) toimub 30. rahvusvaheline matemaatikute kongress
* 12. august – täielik päikesevarjutus, mida saab jälgida Gröönimaal, Hispaanias, Islandil, Portugalis, Venemaal ja Valgevenes
* 13. august – üldvalimised Sambias
* 30. august – Haiti üldvalimiste esimene voor
* 13. september – Rootsi parlamendivalimised
* 20. september – Venemaa Riigiduuma valimised
* 23. september – Maroko parlamendivalimised
* 27. september – parlamendivalimised São Tomé ja Príncipes
* 3. oktoober – parlamendivalimised Lätis
* 4. oktoober – üldvalimised Brasiilias ning Bosnias ja Hertsegoviinas
* 9. oktoober – kuulutatakse välja Nobeli rahupreemia laureaat
* 24. oktoober – juunioride Eurovisiooni lauluvõistlus Attardis Maltal
* 27. oktoober – Iisraeli parlamendivalimised
* 31. oktoober-13. november – IV noorte suveolümpiamängud Dakaris (Senegal)
* 3. november – vahevalimised USA-s
* 14. november – esimene Eurovisiooni lauluvõistlus Aasias toimub Bangkokis Tais

## Sündmused Eestis

* 11. veebruar – Tallinna Ülikooli uueks rektoriks valiti Priit Reiska, kelle ametiaeg algas 15. mail, kui ametist lahkus senine rektor Tõnu Viik
* 27. veebruar – Haridus- ja teadusministeeriumi korraldatud avalikul konkursil valiti Tallinna Muusika- ja Balletikooli ehk Muba direktoriks Piret Rips, kes asus ametisse 1. aprillil
* 6. märts – SA Tallinna Lauluväljak juhataja Urmo Saareoja teatas, et andis nõukogule üle palve ta 30. maist ametist tagasi kutsuda
* 10. märts – välisminister Margus Tsahknale anti Sydney Eesti Majas üle sinimustvalge lipp, mis päästeti 1944. aasta septembris, kui eesti noormees Eugen Vilder ronis Kadrioru lossi lipumasti otsa ja võttis seal Otto Tiefi valitsuse ajal lehvinud lipu, et see Nõukogude vägede kätte ei langeks, lipp jõudis läbi Saksamaa 1949. aastal Austraaliasse
* 16. märts – Postimees teatas, et 4 aastat ERRi juhatuse liige olnud Toomas Luhats asub aprillist tööle TV3 Grupp Eesti tegevjuhina
* 17. märts – mullu suvel Tallinna Kirjanike Maja seinale ENSV lipu paigaldanud Riigikogu liige Jaak Valge sai politseilt 400 eurot trahvi, lipuheiskamise eesmärk oli juhtida meedia tähelepanu vajadusele eemaldada maja seinalt Juhan Smuuli bareljeef
* 18. märts – Kaitseväe kehalise kasvatuse ja spordi endine ülem Heino Märks teatas, et on saanud Eesti Olümpiakomitee kümnelt liikmelt nõusoleku anda oma allkiri selleks, et kutsuda kokku EOK erakorraline üldkoosolek, kus tuleks arutlusele EOK presidendi Kersti Kaljulaidi tagasikutsumine usalduse kaotamise pärast
* 23. märts – Harju maakohus jättis rahuldamata riigikogu liikme Tarmo Tamme hagi ajalehe Äripäev vastu, et väljaanne tema metsaraie kohta avaldatud valeväited ümber lükkaks
* 25. märts – Venemaa poolt tulnud Ukraina droon tabas Auvere elektrijaama korstent, Kaitsepolitseiamet algatas uurimise
* 31. märts – öösel tuvastas kaitsevägi õhuohu Kirde- ja Lõuna Eestis ning saatis välja õhuohu teavituse, öö jooksul jõudsid mitmed droonid ka Eesti õhuruumi, varahommikul enne kella 6 kuulutati õhuoht möödunuks ning häire lõpetati
* 1. aprill – heliloojast Piret Ripsist sai Tallinna Muusika- ja Balletikooli ehk MUBA direktor
* 2. aprill – kaitseväe endine spordiülem Heino Märks edastas EOK-le vajalikud allkirjad, et kokku kutsuda Eesti Olümpiakomitee erakorraline üldkoosolek EOK presidendi Kersti Kaljulaidi tagandamiseks
* 2. aprill – Valitsus otsustas võõrandada riigile kuuluvad aktsiaseltsi Omniva aktsiad avalikul enampakkumisel
* 6. aprill – Konkurentsiamet andis loa tehingule, millega Ekspress Grupist saab Õhtuleht Kirjastuse ainuomanik
* 6. aprill – Eesti Olümpiakomitee Täitevkomitee otsustas, et erakorraline üldkogu EOK presidendi Kersti Kaljulaidi tagandamise teemal toimub 27. aprillil
* 7. aprill – Soome SOK ja Coop Eesti Keskühistu sõlmisid lepingu, mille järgi müüakse Prisma Peremarket ja selle 13 Eestis asuvat kauplust Coop Eesti Keskühistule
* 9. aprill – lõppes kandidaatide esitamine aasta õpetaja konkursile, laureaadid kuulutatakse välja 10. oktoobril Tartus Vanemuise kontserdimajas peetaval aasta õpetaja galal
* aprilli keskel jõudsid Eesti turule Euroopas kiiresti populaarsust kogunud Hiina automargi Chery linnamaasturid, mis on saadaval nii bensiini- kui ka hübriidversioonina
* 16. aprill – Konkurentsiamet andis A. Le Coqile loa omandada loodusliku mineraalvee tootja Värska Originaal
* 23.-25. aprill – Tartus toimus 32. rahvusvaheline Maamess
* 23. aprill – kahekordne trekisprindi olümpiavõitja Erika Salumäe tegi kümnevõistluse olümpiavõitjale Erki Noolele ettepaneku kandideerida Eesti Olümpiakomitee presidendi kohale
* 23. aprill – näitleja Evelin Võigemast andis teada, et lahkub pärast ligi 24 aastat Tallinna Linnateatrist ja hakkab vabakutseliseks
* 24. aprill – 18-aastane Kirke Mõtsnik ujus Berliinis alanud Saksamaa meistrivõistlustel 1500 meetri vabaltujumises Eesti rekordi 17.12,26
* 27. aprill – Tallinnas A. Le Coq Arena konverentsisaalis toimus erakorraline Eesti Olümpiakomitee üldkogu koosolek, mis tagandas EOK presidendi kohalt Kersti Kaljulaidi, EOK-d juhib korralise täiskoguni senine asepresident Gerd Kanter
* 27. aprill – näitleja Mikk Jürjens teatas, et lahkus Tallinna Linnateatrist, kus on töötanud 6 aastat ja hakkab vabakutseliseks
* 28. aprill – Goethe Instituut Saksamaal teatas, et Eesti helilooja Arvo Pärt pälvib Saksamaa kõrge riikliku autasu, Goethe medali, pidulik auhinnatseremoonia toimub Johann Wolfgang von Goethe sünnipäeval, 28. augustil Weimaris
* 29. aprill – Jaapani Ministrite Kantselei tegi teatavaks, et Eesti dirigendile Paavo Järvile on omistatud keiserlik Tõusva Päikese orden kuldkiirte ja lindiga kaelaristiga
* 30. aprill – neli aastat Postimehe peatoimetaja ametis olnud Priit Hõbemägi teatas, et lahkub ametist 31. mail ja 1. juunist asub Postimeest juhtima Anvar Samost, kes on viimased 10 aastat olnud ERR-i uudiste- ja sporditoimetuse juht
* 30. aprill – Tallinna vanalinnas kirjanike maja seinale ENSV lipu heisanud riigikogulane Jaak Valge sai Harju maakohtus politsei üle võidu, ühtlasi peab riik hüvitama Valge advokaadikulud 2220 eurot
* 30. aprill – üle 10 aasta Pärnu teatris Endla mänginud näitleja Ott Raidmets teatas, et lahkub Endlast ja jätkab sügisel oma teatriteed vabakutselisena
* 2. mai – EKRE volikogu esitas presidendikandidaadiks Mart Helme
* 3. mai – erakonna Eesti Rahvuslased ja Konservatiivid üldkoosoleku otsusega sai uueks esimeheks Rein Suurkask
* 5. mai – 10 aastat Põhja-Eesti regionaalhaiglat juhtinud Agris Peedu teatas, et lahkub ametist oktoobris
* 5. mai – Tallinna abilinnapea Riina Solman teatas, et Ida-Tallinna Keskhaigla ja Lääne-Tallinna Keskhaigla ühendatakse 2028. aasta alguseks ja kontserni koosseisu liidetakse ka Tallinna Kiirabi ning Tallinna Hambakliinik, Tallinna Lastehaigla soovib sotsiaalminister Karmen Joller liita Põhja-Eesti regionaalhaiglaga
* 5. mai – rahandusminister Jürgen Ligi kinnitas 5 aastat maksuametit juhtinud Raigo Uukkivi teiseks ametiajaks Maksu- ja Tolliameti peadirektoriks
* 6. mai – kolm aastat haridus- ja teadusministeeriumi varade asekantslerina töötanud Henry Kattago teatas, et lahkub ametist ja läheb tööle kaitsevaldkonna ettevõttesse Cybernetica
* 6. mai – vähem kui kaks aastat Eesti Energia tütarfirmat Enefit juhtinud Juhan Aguraiuja teatas, et lahkub ametist isiklikel põhjustel
* 6. mai – siseministeerium registreeris uue usulise ühendusena **Eesti moslemite muftiaat koguduse**, mullu ei rahuldanud riik mufti taotlust kogudus rajada
* 6. mai – Konkurentsiamet andis loa tehingule, millega Coop ostab ära Prisma Peremarketi ja selle 13 Eesti kauplust, üleminek algab septembris
* 7. mai – Eesti Kergejõustikuliidu endine president Erich Teigamägi teatas, et kandideerib Eesti Olümpiakomitee presidendiks
* 7. mai – peaminister Kristen Michal ütles, et tema hinnangul võiks Kersti Kaljulaid olla Vabariigi presidendi kandidaat
* 12. mai – ERR kuulutas välja konkursi uudistetoimetuse juhi ametikohale
* 12. mai – Tallinna lauluväljaku nõukogu kinnitas sihtasutuse uueks juhiks Laine Randjärve, kes alustas tööd 1. juunil, uus juht leiti konkursiga, kus kandidaate oli poolsada
* 13. mai – Tartu ülikool teatas, et järgmisel õppeaastal astub vabade kunstide professori ametisse Rainer Sarnet, talle andis 19. mail ameti üle Viivi Luik
* 14. mai – Tallinna Ülikooli uus rektor Priit Reiska andis ülikooli aulas ametivande
* 14. mai – Varro Vooglaid teatas sotsiaalmeedias, et lahkub Riigikogu EKRE fraktsioonist
* 18. mai – Karl Eduard Söödi lasteluulepreemia said Ilmar Trull («Veidi veidrad veised») ja Jaanus Vaiksoo («Oma Eesti, oma toit»)
* 18. mai – 15 aastat kaitsepolitseiametis töötanud Harrys Puusepp teatas, et lahkub juuni lõpus ametist
* 18. mai – Tallinna Keldrimäe asumisse Liivalaia-Juhkentali ristile paigaldati Flo Kasearu ratsamonument Alma Ostra-Oinasele, mille suhtes avaldas Juhkentali Selts rahuolematust
* 19. mai – keskpäeval sisenes Eestisse ilmselt Ukraina päritolu droon ja Balti õhuturbemissiooni hävitaja tulistas selle Lõuna-Eestis Võrtsjärve ja Põltsamaa vahel alla, droonirusud kukkusid alla Põltsamaa vallas Kablakülas
* 20. mai – Tallinna südalinnas asetati nurgakivi Talsinki kvartali esimesele hoonele, mille ankurüürnikuks saab SEB, kvartal peaks valmima aastaks 2029
* 20.-22. mai – Tartus toimus Põhjamaade siirdamisühingu kongress, mis koondab üle 200 osaleja 17 riigist ja mille korraldamisõigus oli Tartu ülikooli kliinikumil esimest korda
* 21. mai – valitsus vabastas ametist ohutusjuurdluse keskuse juhataja Märt Otsa
* 21. mai – ärimees Rein Kilk kaotas seitse aastat kestnud kohtuvaidluse Ekspress Grupi suuromaniku Hans H. Luigega, Kilk süüdistas Luike valeväidete esitamises raamatus "Kaval Kilk ja kaksteist lolli", kuid Harju maakohus jättis hagi rahuldamata
* 22. mai – Tallinna Ülikooli Balti filmi, meedia ja kunstide instituudi järgmiseks direktoriks valiti Ivo Lille, tema 5-aastane ametiaeg algab 1. septembril
* 22. mai – Eesti Olümpiakomitee presidendi kohale kinnitati kaks kandidaati: Erich Teigamägi ja Even Tudeberg
* 25. mai – Tartu Ülikool teatas, et TÜ raamatukokku jõudis Torontost Endel Tulvingu pärand, mis on üks suuremaid ja märkimisväärsemaid kogusid, mis on viimastel aastakümnetel TÜ-le annetatud
* 27.–28. mai – Tšehhi president Petr Pavel oli koos abikaasa Eva Pavlovága president Alar Karise kutsel riigivisiidil Eestis
* 1. juuni – Postimehe peatoimetajana alustas senine ERR-i uudiste- ja sporditoimetuse juht Anvar Samost
* 1. juuni – Eesti Rahva Muuseumi lipusaali jõudis vabariigi presidendi lipp, mille kaks noormeest päästsid 1944. aastal Kadrioru lossi lipumastist punaarmee kätte sattumise eest ning mida üks päästjatest, skaut Eugen Vilder hoidis aastakümneid Austraalias
* 4. juuni – vallandati Lääne-Tallinna Keskhaigla naistekliiniku juhataja Piret Veerus seoses usalduse kaotusega
* 5. juuni – Eesti Pank lasi ringlusse 2-eurose mündi, mis on pühendatud Sipsikule
* 6. juuni – EKRE kongressil Estonia kontserdimajas valiti erakonna esimeheks tagasi Martin Helme ja kinnitati presidendikandidaadiks Mart Helme
* 8. juuni – Ülo Kaasik asus tööle Eesti Panga presidendina
* 9. juuni – Tallinnas toimus kaheksa Põhjala ja Balti riigi peaministrite kohtumine, millest võttis osa ka Ukraina president Volodõmõr Zelenskõi
* 9. juuni – Tallinna linnavalitsus nimetas Tallinna Munitsipaalpolitsei Ameti juhiks Aivar Toompere, kes juhtis mupot ka aastatel 2016–2024
* 10. juuni – Riigikogu kiitis heaks seadusemuudatuse, mis võimaldab Eesti vanglatesse tuua välisriikide vange, esimesed Rootsi vangid peaksid siia jõudma augustis
* 10. juuni – Riigikogu võttis vastu niinimetatud nõusolekuseaduse, mis kehtestab nõude, et seksuaalsuhteks on vaja inimese selget nõusolekut
* 11. juuni – Jaan Looga inaugureeriti Tartu Tervishoiu Kõrgkooli rektoriks
* 12. juuni – Eesti Rahvusringhäälingu uudistetoimetuse juhiks valiti Joosep Värk
* 13. juuni – 21 aastat Eesti Draamateatris töötanud näitleja Jaan Rekkor teatas, et lahkub suvel selle teatri koosseisust, aga jätkab tööd Endla teatris
* 16. juuni – hiigelhaigla sünd sai riigilt rohelise tule – Konkurentsiamet andis AS-ile Tallinna Haigla koondumisloa, ühtse juhtimise alla lähevad Ida-Tallinna Keskhaigla, Lääne-Tallinna Keskhaigla, Tallinna Kiirabi ja Tallinna Hambakliinik. Uus hiidhaigla alustab tööd 1. jaanuaril 2028.
* 16. juuni – Kuku raadio liitub 1. juulist Postimehega ja kahe toimetuse ühine peatoimetaja on Anvar Samost, teatas Postimees.ee
* 16. juuni – Tartu Ülikooli senat otsustas avada tulevikumõtte professuuri, mille esimese täitjana alustab 2026. aasta septembris endine kaitseväe juhataja kindral Martin Herem
* 17. juuni – EELK Kirikupäeva ja Laulupeo Sihtasutus kuulutas välja tulevase vaimuliku laulupeo kunstilise juhi ideekonkursi, vaimulik laulupidu toimub 30. juunil 2029 Viljandis
* 18. juuni – Eesti Olümpiakomitee korraline üldkogu koosolek Tallinnas Hiltoni hotellis valis EOK presidendiks Erich Teigamäe
* 19. juuni – Riigikohtu otsusega jõustus Vjatšeslav Leedo süüditunnistamine Saaremaa Laevakompanii maksejõuetuse põhjustamises ning ta peab reaalselt kaheks kuuks vangi minema
* 19. juuni – joogitootjad A. Le Coq ja Värska Originaal viisid lõpule tehingu, millega A. Le Coq omandas 100 protsenti mineraalvee tootja aktsiatest
* 23. juuni – president Alar Karis teatas võidupüha paraadil peetud kõnes, et ei kandideeri teiseks ametiajaks
* 1. august – Tallinnas taastub trammiühendus linna ja lennujaama vahel
* 28. august – Weimaris antakse pidulikult üle Arvo Pärdile määratud Goethe medal, mille võtab oma isa nimel vastu tema poeg, Arvo Pärdi Keskuse nõukogu esimees Michael Pärt
* 2. september – Eesti presidendivalimiste 1. hääletusvoor Riigikogus. Kandidaadi ülesseadmise õigus on vähemalt viiendikul riigikogu koosseisust (21 saadikut). Valituks tunnistatakse kandidaat, kelle poolt hääletab riigikogu koosseisu kahekolmandikuline enamus (vähemalt 68 saadikut). Kui ühegi kandidaadi poolt ei anta nii palju hääli, seatakse üles uued kandidaadid ja korraldatakse teine hääletamisvoor. Kui ka seekord ei saa ükski kandidaat nõutavat häälteenamust, korraldatakse kahe enim hääli saanud kandidaadi vahel kolmas hääletamisvoor. Mõlemas voorus on valituks osutumiseks nõutav kahekolmandikuline häälteenamus. Kui president ei osutu ka kolmandas hääletamisvoorus valituks, kutsutakse kokku valimiskogu
* 10. oktoober – astub ametisse uus Eesti president
* 10. oktoober – Tartus Vanemuise kontserdimajas peetaval **aasta õpetaja galal** kuulutatakse välja aasta õpetaja konkursi laureaadid.

### Kohaliku tähtsusega

* 12. jaanuar – 11 aastat Tartu Forseliuse Kooli direktor olnud Jüri Sasi teatas, et loobub suvel ametist
* 19. jaanuar – esimeseks palgaliseks Tartu linnakirjanikuks sai Indrek Hargla
* 24. jaanuar – 38 aastat Tartu Rahvaülikooli juhtinud Maire Breede teatas, et lahkub suvel ametist ja rahvaülikooli nõukogu kuulutas välja konkursi uue juhi leidmiseks tähtajaga 22. veebruar
* 2. märts – Tartu linnavalitsus teatas, et Forseliuse Kooli direktorina alustab augustis tööd kooli õppejuht Kristi Mumm
* 16. märts – Põhja-Eestis tuli kasutusele uus maakonnaliinide, Tallinna ühistranspordi ja rongide ühispilet
* 8. aprill – neli aastat Ülenurme gümnaasiumi direktori ametit pidanud Tõnu Tender teatas kooliperele, et lahkub suve lõpul ametist
* 10. aprill – Tartu Halduskohus rahuldas osaliselt kodanikuliikumise “Päästame Tartu Keskpargi” esialgse õiguskaitse taotluse ning peatas keskpargis Siuru ehitusplatsil raiete ja arheoloogiliste uuringute loa andmise ja täitmise kuni 8. maini
* 10. aprill – Hansabuss teatas, et lõpetab alates 1. juulist Viljandi-Tallinna ja Viljandi-Tartu suunalised kommertsliinide sõidud
* 4. mai – Tartu Rahvaülikooli nõukogu kinnitas avaliku konkursi tulemusel uueks juhatuse liikmeks Kristjan Silma, kes asub ametisse 1. juunil
* 5. mai – Tallinna linnavalitsus nimetas linnaasutuse Kadrioru Park uueks juhatajaks Margit Viilipi, kes asub ametisse 1. juunil, ta valiti välja 97 kandidaadi seast (34 aastat Kadrioru Parki juhtinud Ain Järve lahkus omal soovil ametist augustis 2024)
* 6. mai – Viljandi järve äärse konverentsi- ja spaahotelli ehitusobjektil peeti sarikapidu
* 7. mai – Tartu linnavalitsus esitas volikogule ettepaneku, mille järgi tõusevad 1. juulist Tartus bussi- ja rattaringluse piletihinnad keskmiselt 15-20 protsenti
* 7. mai – Haridus- ja teadusministeerium kinnitas Tartu tervishoiu kõrgkooli rektoriks Jaan Looga, kes on töötanud aastaid samas kõrgkoolis teadus- ja arendustegevuse alal
* 11. mai – viis kuud ametis olnud Erki Savisaar lahkus tervislikel põhjustel Vormsi vallavanema kohalt
* 12. mai – Tallinna lauluväljaku nõukogu kinnitas uueks juhiks Laine Randjärve, kes alustab tööd 1. juunil, uus juht leiti konkursiga, kus kandidaate oli poolsada
* 13.–15. mai – Vanemuise tantsu- ja balletikooli õpilased Tuule Pruulmann ja Fiona Vavilova osalesid Kreekas Ateenas toimunud Anna Pavlova nimelisel rahvusvahelisel balletikonkursil ja Eestisse tulid nad tagasi teise kohaga
* 15. mai – Eesti Ringhäälingumuuseum teatas, et lõpetab aasta lõpuks Türil senisel kujul tegevuse ja kogud kolitakse Tallinna teletorni
* 15.–17. mai – toimus 5 000 elanikuga Türil 47. korda lillelaat, mida külastas rekordiliselt 40 000 inimest
* 18. mai – Võru linnavolikogu tagandas ametist linnapea Kalvi Kõva
* 18. mai – Selver teatas, et sulgeb tuleval kevadel oma ainsa kaupluse Põlvas, kuna praegune rendipind vajaks värskendamist, mis läheks maksma sama palju kui uue kaupluse ehitamine, sama on plaanis teha ka Viljandis, kus praegu on Selveril kaks poodi
* 20. mai – Luunjas avas uksed uus Coopi kauplus
* 20. mai – Kambja vallavolikogu opositsioonisaadikud algatasid volikogu esimehe Illari Lääne umbusalduse
* 21. mai – Tartu linnavolikogu lükkas tagasi sotsiaaldemokraatide ettepaneku jätta linnaliinibussides sooduspileti hind samaks ning volikogu enamuse heakskiidu sai otsus, et 1. juulil tõusevad eranditult kõik linnaliinibusside piletihinnad
* 22. mai – Hiiumaa vallavanemale Hergo Tasujale esitati umbusaldusavaldus, kuus EKRE ja Isamaa liiget heidavad ette, et mees on korduvalt eiranud valla elus ja juhtimises tekkinud probleeme ja jätnud need lahenduseta
* 25. mai – Võru linnavolikogu valis uueks linnapeaks Urmas Tali
* 26. mai – Vormsi vallavanemaks valiti Tanel Viks
* 1. juuni – Türi Muuseumis avati näitus "Türi linn 100"
* 2. juuni – 2 aastat Lähte ühisgümnaasiumi juht olnud Martin Pent teatas, et lahkub ametist erimeelsuste tõttu vallavalitsusega
* 4. juuni – Tartus Eesti kirjandusmuuseumis avati näitus, mis tähistab luuletaja, tõlkija, esseisti ja mõtleja Ain Kaalepi 100. sünniaastapäeva
* 5. juuni – Tartu Forseliuse koolimaja ees avati nimeline pink direktor Jüri Sasile, kes pärast tosinat aastat paneb ameti maha ja läheb pensionile
* 14. juuni – Tartu Linnamuuseum ja näitus „Meie Tartu“ pärjati Euroopa aasta muuseumi auhindade jagamisel žürii eripreemiaga kogukonna kaasamise eest
* 16. juuni – viiendat aastat Tõrvandi põhikooli juhtinud Kristi Aria teatas, et paneb 17. juulil omal soovil direktoriameti maha
* 16. juuni – Ülenurme Gümnaasiumi direktoriks valiti 18 kandidaadi seast Priit Põdra, kes asub ametisse augustis, viimased 10 aastat oli ta Jõgevamaa gümnaasiumi direktor
* 17. juuni – Tartu maakohus kuulutas välja Tartu hoiu-laenuühistu pankroti, kohtu hinnangul esinevad ühistu majandustegevuses püramiidskeemi tunnused, kohus määras et võlausaldajate esimene üldkoosolek toimub 3. juulil Tartu kohtumajas
* 17. juuni – Bigbank teatas, et toetab miljoni euro suuruse nimisponsori lepinguga neli aastat Bigbank Tartu meeskonda, Tartu Ülikool/Bigbanki naiskonda ja klubi noortetiime
* 18. juuni – Tartus pandi nurgakivi uuele munitsipaalmajale aadressil Tüve tn 6, kuhu tuleb 36 korterit neile, kel on raskusi iseseisva toimetulekuga, maja valmib 2027. aasta kevadel
* 27. juuni – Tartus Kassitoomel avati mälestusmärk Soome keeleteadlasele Lauri Kettunenile
* 29. juuni – Tartu linna päev
* 30. juuni – Sihtasutuse Tartu Kultuurkapital nõukogu kinnitas avaliku konkursi tulemusel uueks juhatajaks Katriin Fisch-Uibopuu, kes asub ametisse 1. juulil
* 2. juuli – Türi linna 100. sünnipäeva pidulik vastuvõtt Türi Kultuurikeskuses.

## Surnud

*Vaata ka: In memoriam 2026*
* 1. jaanuar – Arno Liiver, eesti filminäitleja
* 4. jaanuar – Nora Ikstena, läti kirjanik
* 4. jaanuar – Leo Võhandu, eesti matemaatik ja informaatik
* 10. jaanuar – Erich von Däniken, Šveitsi publitsist, ufoloog
* 12. jaanuar – Eduard Tinn, eesti filosoof, publitsist ja sporditegelane
* 13. jaanuar – Heiki Kranich, Eesti poliitik
* 17. jaanuar – Jaan Leetsar, Eesti poliitik
* 18. jaanuar – Jaan Ross, eesti muusikateadlane ja psühholoog
* 21. jaanuar – Heie Treier, eesti kunstiteadlane
* 30. jaanuar – Ain-Elmar Kaasik, eesti arstiteadlane
* 7. veebruar – Koit Pikaro, Eesti poliitik ja politseiametnik
* 10. veebruar – Vello Loogna, eesti orkestrijuht
* 11. veebruar – Cees Nooteboom, hollandi kirjanik
* 12. veebruar – Juhan Habicht, eesti tõlkija ja kirjanik
* 13. veebruar – Roi Medvedev, vene publitsist, ajaloolane ja kirjanik
* 17. veebruar – Anna dePeyster, eesti päritolu Briti ning Austraalia ajakirjanik ja kirjanik
* 18. veebruar – Jan Timman, hollandi maletaja
* 21. veebruar – Ott Raun, eesti kirjanik
* 28. veebruar – ‘Alī Khāmene'ī, Iraani vaimulik ja poliitik
* 28. veebruar – Mikk Titma, eesti sotsioloog
* 9. märts – Ingeborg Trofimova, eesti silmaarst
* 10. märts – Susan Haack, inglise filosoof
* 12. märts – Valeri Kirss, eesti missivõistluste korraldaja
* 12. märts – Peeter Simm, eesti filmilavastaja
* 14. märts – Jürgen Habermas, saksa filosoof ja sotsioloog
* 19. märts – Chuck Norris, ameerika filminäitleja
* 20. märts – Raivo Mänd, eesti zooloog
* 21. märts – Enn Kreem, eesti polaaruurija
* 22. märts – Lionel Jospin, Prantsusmaa poliitik
* 24. märts – Mai Murdmaa, eesti ballettmeister
* 24. märts – Gameboy Tetris, eesti muusik ja raadiosaatejuht
* 10. aprill – Vootele Hansen, Eesti ühiskonnategelane, geograaf ja õpetaja
* 17. aprill – Oscar Schmidt, Brasiilia korvpallur
* 19. aprill – Desmond Morris, inglise zooloog
* 19. aprill – Ester Pajusoo, eesti näitleja
* 20. aprill – Sergei Stadler, Venemaa viiuldaja ja dirigent
* 23. aprill – Agu Tammeorg, eesti muusik
* 24. aprill – Kalju Saaber, eesti kirjanik
* 25. aprill – Jaan Puhvel, eesti keeleteadlane
* 29. aprill – Craig Venter, Ameerika Ühendriikide bioloog ja ettevõtja
* 1. mai – Michael Viise, eesti vaimulik, kaitseväe peakaplan
* 7. mai – Kaia Lehari, eesti esteetik ja kunstiteadlane
* 8. mai – Tõnis Nõmmik, eesti sõjaväevaimulik
* 9. mai – Tiia Järg, eesti muusikateadlane ja pedagoog
* 20. mai – Teet Veispak, eesti kultuuritegelane
* 10. juuni – Janek Sarapson, eesti näitleja
* 17. juuni – Carlo Ginzburg, Itaalia ajaloolane
* 22. juuni – Alan Greenspan, Ameerika Ühendriikide majandusteadlane
* 26. juuni – Sergei Ivanov, Venemaa poliitik
* 26. juuni – Huno Rätsep, eesti keeleteadlane
* 27. juuni – Eeva Kilpi, soome kirjanik

## Pühendused

Eestis:

* aasta liblikas – nõgeseliblikas
* aasta lind – piiritaja
* aasta loom – siil
* aasta muld – leetjas muld
* aasta puu – harilik haab
* aasta seen – limatünnik
* 14. märtsil 2026 lõppes Eesti raamatu aasta, (vt Eesti kultuurivaldkonna aasta peateemade loetelu)

## Viited